**Šahovnica.jpg**

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**Klasa:** 012-03/18-01/02

**Ur. broj:** 2196/06-02-18

**Negoslavci,** 31.01.2018. godine

Na temelju članka 33. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ broj 123/17) i članka 19. i članka 31. Statuta Općine Negoslavci („Službeni vjesnik“ VSŽ br. 25/09 i 4/13) Općinsko vijeće Općine Negoslavci na svojoj sjednici održanoj dana 31.01.2018. godine donosi

**ODLUKU**

**o izmjenama i dopunama Poslovnika Općinskog vijeća**

**Općine Negoslavci**

**Članak 1.**

Ovom Odlukom usklađuje se Poslovnik Općinskog vijeća Općine Negoslavci objavljenog u „Službenom vjesniku“ VSŽ br. 12/01, 10/04, 20/06, 7/09, 25/09-pročišćeni tekst i 4/13) sa Zakonom o izmjenama i dopunama Zakona o lokalnoj i područnoj (regionalnoj) samoupravi („Narodne novine“ br. 123/17).

**Članak 2.**

U članku 1. Poslovnika dodaje se novi stavak 2. koji glasi:

„Izrazi u ovom Poslovniku koji imaju rodno značenje odnose se jednako na muški i ženski rod.“

**Članak 3.**

U članku 8. dodaje se novi stavak 3. koji glasi:

„Kada odlučuje o Poslovniku, Statutu, Proračunu, Izvještaju o izvršenju proračuna odluke Općinskog vijeća donose se većinom glasova svih članova odnosno 2/3 većinom u skladu sa zakonom“.

**Članak 4.**

U članku 27. dodaje se novi stavak 2. koji glasi:

„Opći akti stupaju na snagu u skladu sa Statutom.“

**Članak 5.**

U članku 32. iza riječi „Vijeća“ dodaju se riječi: „te Općinski načelnik“.

**Članak 6.**

Članak 64a) mijenja se i glasi:

„Kada odlučuje o privremenom financiranju Općinsko vijeće odlučuje u slučajevima i na način utvrđen Zakonom i Statutom.“

**Članak 7.**

Ova Odluka stupa na snagu prvog dana od dana javnog objavljivanja u „Službenom vjesniku“ Vukovarsko-srijemske županije.

**Predsjednik Općinskog vijeća:**

Miodrag Mišanović